text: Rekordår for bilsalg skaber arbejdspladser i Vamdrup  
  09 november 2016 kl. 14.51
  Der er blevet solgt mange biler i 2016 og mange af dem bliver leveret af Dansk Auto Logik i Vamdrup. Det har betydet udvidelse og flere ansatte. 
  
  Virksomheden er Danmarks største autoleverandør og derfor har de haft travlt de sidste mange år, hvor bilsalget kun er gået fremad.
  Antallet af nye solgte biler ligger nemlig lige nu betydelig højere nu end i samme periode sidste år, viser nye tal fra Dansk Bilimportører og dermed er bilsalget i 2016 på vej mod et rekordår.
  Samtidig er antallet af leasingbiler steget med 60 % og de tal har betydet nye arbejdspladser hos Dansk Auto Logic i Vamdrup. De har i dette regnskabsår ansat 48 nye medarbejdere.
  Auto Logik i Vamdrup har ikke kun ansat flere folk, de har også udvidet deres bilareal med 60.000 kvm., så de nu har 37 hektar - altså 370.000 kvm. til rådighed.
  Virksomheden satser på, at fremgangen fortsætter ind i næste år også.
  
  